สถาบันจอห์น เอฟ. เคนเนดีเพื่อศิลปะการแสดง

สถาบันจอห์น เอฟ. เคนเนดีเพื่อศิลปะการแสดง หรือเรียกสั้นๆ ว่า ศูนย์เคนเนดี (อังกฤษ: John F. Kennedy Center for the Performing Arts หรือ John F. Kennedy Memorial Center for the Performing Arts หรือ Kennedy Center) เป็นโรงละครแห่งชาติตั้งอยู่ที่ริมฝั่งแม่น้ำโพโทแมกติดกับวอเตอร์เกทคอมเพล็กซ์ในกรุงวอชิงตัน ดี.ซี.ในประเทศสหรัฐอเมริกา โดยมีเอ็ดเวิร์ด เดอร์เรลล์ สโตน (Edward Durrell Stone) เป็นสถาปนิก เปิดเพื่อการแสดงเป็นครั้งแรกเมื่อ ค.ศ. 1971 ศูนย์เคนเนดีเป็นที่ตั้งของ National Symphony Orchestra ศูนย์เคนเนดีเป็นองค์การที่เป็นเอกลักษณ์ในการแสดงถึงความร่วมมือของรัฐบาลและเอกชนเพราะตัวสิ่งก่อสร้างเป็นทั้งอนุสาวรีย์ที่สร้างเพื่อเป็นเกียรติแก่ประธานาธิบดีจอห์น เอฟ. เคนเนดีและโรงละครแห่งชาติซึ่งครอบคลุมการให้การศึกษาและเผยแพร่การศึกษาซึ่งได้รับเงินทุนเกือบทั้งหมดจากการขายตั๋วการแสดงและทุนที่ได้รับจากเอกชน, บริษัท, และองค์การส่วนบุคคล ตัวสิ่งก่อสร้างออกแบบโดยสถาปนิกเอ็ดเวิร์ด เดอร์เรลล์ สโตน และสร้างโดยผู้รับเหมาจอห์น แม็คเชน (John McShain) จากฟิลาเดลเฟีย ศูนย์เคนเนดีบริหารโดยสถาบันสมิธโซเนียนโดยได้รับเงินงบประมาณทุกปีจากรัฐบาลกลางในการบำรุงรักษาและบริหารตัวสิ่งก่อสร้าง ใน ค.ศ. 2025 ประธานาธิบดีดอนัลด์ ทรัมป์ปลดคณะกรรมการของศูนย์ฯ และแต่งตั้งสมาชิกใหม่ ซึ่งเลือกเขาเป็นประธานและลงมติให้เพิ่มชื่อของเขาลงในศูนย์ฯ หลังจากยอดขายตั๋วลดลง ศิลปินยกเลิกการแสดง และคณะโอเปร่าแห่งชาติวอชิงตันยุติการพำนักอยู่ที่นี่เป็นเวลาครึ่งศตวรรษ ทรัมป์ประกาศในเดือนกุมภาพันธ์ ค.ศ. 2026 ว่าศูนย์ฯ จะปิดทำการในเดือนกรกฎาคมเป็นเวลาสองปีเพื่อทำการปรับปรุง อ้างอิง แหล่งข้อมูลอื่น เว็บไซต์ทางการ The John F. Kennedy Center for the Performing Arts at Google Cultural Institute 20 U.S. Code Subchapter V – John F. Kennedy Center for the Performing Arts Beatty v. Trump et al. (U.S. District Court for the District of Columbia), 1:25-cv-04480